მერსინის არქეოლოგიური მუზეუმი

მერსინის არქეოლოგიური მუზეუმი () — მუზეუმი მერსინში, თურქეთში

მდებარეობა
მუზეუმი მდებარეობს  მერსინის საზღვაო მუზეუმის აღმოსავლეთით, მუღდათის მეჩეთის სამხრეთით და ადნან მენდერესის ბულვარის ჩრდილოეთით. მისი საერთო მიწის ფართობი, ეზოს ჩათვლით, შეადგენს 7,470 კვადრატულ მეტრს.Architecture page  ეს არის ორსართულიანი შენობა. გამოფენის დარბაზების გარდა, მუზეუმში არის ბიბლიოთეკა, საკონფერენციო დარბაზი, ბავშვთა სათამაშო ოთახი და ბაზარი.

ისტორია
მერსინის პროვინციაში მრავალი უძველესი ძეგლია. იუმუქთეფე და სოლი მერსინის ქალაქში და გოზლუკულე თარსუსში ამ ძეგლებს შორისაა. მაგრამ მერსინის მუზეუმის დაარსებამდე, აღმოჩენები იყო გამოფენილი სხვა მუზეუმებში. მერსინის მუზეუმი დაარსდა 1978 წელს. მისი ყოფილი მდებარეობა იყო მერსინის ხალქევის შენობაში. თუმცა ყოფილი მუზეუმის შენობის გამოფენის დარბაზი არ იყო საკმარისი მერსინის რეგიონის არქეოლოგიური ნივთებისთვის და ახალი შენობა აშენდა. იგი გაიხსნა 2017 წლის 18 მაისს.Mersin museum page 

ექსპონატები
ვიზიტორები შედიან დროის გვირაბში, სადაც ქრონოლოგიური თანმიმდევრობით არის გამოფენილი პალეოლითის, ნეოლითის, ქალკოლითის, ბრინჯაოს ხანისა და რკინის ხანის სხვადასხვა ეტაპები. შემდეგ არის ნეოლითური საცხოვრებლების რეპლიკები (დიორამა), ძირძველი ზეთისხილის პრესები და ამფორების აუზი. ზედა სართულზე გამოფენილია აღმოჩენები იუმუქთეფეს, სოლის, ელაიუსა სებასტეს და მრავალი სხვა ადგილიდან. ზოგიერთი ნივთი გამოფენილია ვიტრინებში. ასევე არის ელინისტური წარწერა ბოზიაზიდან, ანუ ძველი ნაგიდოსისგან, სხვადასხვა ქანდაკებები და სვეტების კაპიტელები. ეთნოგრაფიული განყოფილებაში გამოფენილია გვიანდელი ხანის იერუქების (მომთაბარე თურქმენების) შესახებ ექსპონატები და ჰუგის რეპლიკა (პრიმიტიული საცხოვრისი, რომელიც ნაპოვნია იუმუქთეფეს მახლობლად). ექსპონატების საერთო რაოდენობა არის 1435.Mersin Culture portal 

გალერეა

სქოლიო

კატეგორია:თურქეთის მუზეუმები
კატეგორია:2017 წელს დაარსებული მუზეუმები
კატეგორია:თურქეთის არქეოლოგიური მუზეუმები